438 
MEMORIAS CIENTIFICAS 1 LITERARIAS 
que Santiago non fue caballero maguera assi lo pintaban 
sino pescador, e vio que el era en la perqua de Coynbria, e 
vio vno que dio vn caballo bianco al apostol Santiago bien 
guisado et vio lo que lidiaba con los moros e que entraria en 
Coymbria. E este obo grant gozo quoando se desperto, e dixo 
atodo el pueblo que Coimbria era presa, e contaron el dia e 
la hora e fallaron que assi fue como el dixo. E assi fue presa 
e este rey don Ferrando dexo toda aquella tierra encomen- 
dada ahun rico hombre que le dezian Sisandra, que paso 
amoros et era vasallo de Aminadap rey delos moros e en 
aquel tienpo fiziera mucho mal achristianos, et despues se re- 
concilio e finco alii por gouernador e por vasallo del rey don 
Ferrando. Et assi el rei torno ala tierra e fue aSantiago e 
fizo y sus vigilias e sus oblaciones, e despues torno aCastilla 
e fizo muchos bienes. 
DELA PART1C10N QUE FIZO ESTE REY DON FERRANDO 
DE SPAYNA 
Despues como era buen rey e buen christiano e abia ca- 
sado con la fija del rey de Leon e abia della III fijos e II fi- 
jas, e temiendo que los fijos barajarian sobre los regnos, 
partio gelos en su vida por cortes. Item adon Sanclio que era 
el mayor dio le del rey no de Pisuerga toda Castilla e Nagera 
como ataja fasta Ebro. Item dio adon Alfonso el regno de 
Leon e Asturias e Trasmera fasta el rio que dizen Honnia e 
Astorga e I partida de tierra de Canpos et Berica fasta villa 
Bx que esta en vn monte que dizen Apebredo. Item dio adon 
Garpia, Galipia con aquella partida que dizen Portogal. Item 
alas fijas dio adona Vrraqua, Camora. Item dio adona Elbira, 
Toro. Item quoando esta particion dela cort fue feclia mo- 
bio su huest sobre moros et priso aGormaz e Albado del rio 
que dizen, e ad Aguilera e a Berlaga (1) que estonces dizian 
Baleamqua, e la ribera de Sant Just et de Santa Americiana 
(1) Ms. B. N. dice: Berlanga. 
